S-48/2023

Mál þetta, sem dómtekið var 10. maí sl., er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 3. janúar 2023, á hendur:,, Á-kk-þgf Þ-kk-þgf N. A-kk-þgf, kt. [...], [...], Reykjavík, fyrir:

1. Umferðarlagabrot með því að hafa, mánudaginn 10. janúar 2022, ekið bifreiðinni [...] sviptur ökurétti um Háaleitisbraut í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Umferðarlagabrot með því að hafa, þriðjudaginn 18. janúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 20 ng/ml ogoxýkódon 210 ng/ml) um Eyrarland við Efstaland í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Umferðarlagabrot með því að hafa, sunnudaginn 17. apríl 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 345 ng/ml, klónazepam 16 ng/ml og oxýkódon 125 ng/ml) um Aðalland í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þjófnað með því að hafa, fimmtudaginn 23. júní 2022, farið inn í verslun [...]við [...] í Reykjavík og stolið þaðan Samsung Galaxy Tap S7+ spjaldtölvu að verðmæti kr. 169.994,-.

Telst brot þetta varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019.“

Seinni ákæran er gefin útaf lögreglustjóranum á höfuðborgarsvæðinu 25. apríl 2023 á hendur ákærða:“

I.

Fyrir fíkniefnalagabrot með því að hafa, föstudaginn 19. ágúst 2022, staðið að innflutningi á átta stykkjum af Fentanyl ratiopharm, frá Spáni til Íslands, sem ákærði framvísaði til tollgæslunnar í Flugstöð Leifs Eiríkssonar í Keflavík.

Telst háttsemi þessi varða við 2. gr. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir vopnalagabrot og fíkniefnalagabrot með því að hafa, sunnudaginn 27. nóvember 2022, að veitingastaðnum [...]á [...] í Reykjavík, haft í vörslum sínum tvo hnífa og 1,16 af amfetamíni, sem lögregla fann við öryggisleit á ákærða.

Telst háttsemi þessi varða við 1. mgr. 30. gr., sbr. 1. mgr. 36. gr. vopnalaga nr. 16/1998 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Fyrir fjársvik með því að hafa, föstudaginn 23. desember 2022, svikið út 100 stykki af mótaborðsplötum að söluverðmæti samtals kr. 1.389.500,-, í verslun [...] í [...] að [...] í Kópavogi, með því að setja vörurnar á reikning hjá [...]., kt. [...], án heimildar[...]og blekkt þannig starfsmenn [...], og fengið vörurnar í té, og í kjölfarið selt A, kt. [...], 50 stykki af mótaborðsplötunum fyrir 200.000 kr., í gegnum vefsíðuna [...], án heimildar og blekkt þannig A til að fá peninginn í té en vörurnar fékk A afhentar í [...]í Reykjavík þann 24. desember 2022.

Telst háttsemi þessi varða við 248. gr. almennra hegningarlaga nr. 19/1940.

IV.

Fyrir fjársvik með því að hafa, miðvikudaginn 28. desember 2022, í félagi við þekktan aðila, svikið út vörur að söluverðmæti samtals kr. 790.760,-, í verslun [...]að [...] í Kópavogi, með því að setja vörurnar á reikning hjá [...] – [...]., kt. [...], án heimildar [...] og blekkt þannig starfsmenn [...], og fengið vörurnar í té. Nánar tiltekið var um að ræða eftirfarandi vörur:

Vörur Fjárhæð

Iphone 14 Plus 128 GB Midnight kr. 189.995

Iphone 14 Plus 128 GB Midnight kr. 189.995

Iphone 14 Plus 128 GB Midnight kr. 189.995

Apple Airpods Pro kr. 54.995

Apple Airpods Pro kr. 54.995

Apple Airpods Pro kr. 54.995

Apple Airpods Pro kr. 54.995

Gott&Blandað nammi 700 g kr. 795

Samtals kr. 790.760

Telst háttsemi þessi varða við 248. gr. almennra hegningarlaga nr. 19/1940.

V.

Fyrir umferðar- og lögreglulagabrot með því að hafa, þriðjudaginn 24. janúar 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 410 ng/ml, metýlfenidat 10 ng/ml, alprazólam 10 ng/ml, díazepam 82 ng/ml og oxýkódon 170 ng/ml) um Stekkjarbakka í Reykjavík og ekki sinnt stöðvunarmerkjum lögreglu heldur ekið á öfugan vegahelming yfir Breiðholtsbraut og inn á göngustíg við Þverársel, þar sem akstrinum lauk með því að ákærði festi bifreiðina á grashól, og í kjölfarið hlaupið á brott og neitað að hlýða fyrirmælum lögreglu um að nema staðar.

Telst háttsemi þessi varða við 6. mgr. 7. gr., 1. mgr. 17. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 19. gr., sbr. 44. gr. lögreglulaga nr. 90/1996.

VI.

Fyrir þjófnað með því að hafa, mánudaginn 8. febrúar 2023, í félagi við þekktan aðila, stolið rafmagnshlaupahjóli, að óþekktu verðmæti, úr [...] í Reykjavík, með því að fjarlægja annað dekk hjólsins og náð þannig að losa hjólið en það var læst með hjólalás við handrið á stiga.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VII.

Fyrir þjófnað og lögreglulagabrot með því að hafa, mánudaginn 8. febrúar 2023, í félagi við þekktan aðila, brotist inn í [...] í Reykjavík, með því að spenna upp hurð, og stolið þaðan rafmagnshlaupahjóli af tegundinni Zeo X10, að verðmæti um 249.990 kr., þrjátíu pörum af hönskum, að verðmæti samtals um 174.300 kr. og greiðslukortavél, varahlutum fyrir rafmagnshlaupahjól og verkfærum, að samtals óþekktu verðmæti, og í kjölfarið ekið á rafmagnshlaupahjólinu á brott og neitað að hlýða fyrirmælum lögregluum að nema staðar.

Telst háttsemi þessi varða við 244. gr. almennra hegningarlaga nr. 19/1940 og 19. gr., sbr. 44. gr. lögreglulaga nr. 90/1996.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019. Jafnframt er krafist upptöku á átta stykkjum af Fentanyl ratiopharm í lið I og 1,16 gaf amfetamíni í lið II, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum og tveimur hnífum í lið II, sem hald var lagt á samkvæmt 1. mgr. 37. gr. vopnalaga nr. 16/1998.

Einkaréttarkrafa:

Þá gerir B, kt. [...], f. h. [...], kt. [...], vegna ákærukafla II, skaðabótakröfu um að ákærða verði gert að greiða [...]kr. 790.760 auk vaxta samkvæmt 8. gr. laga um vexti og verðtryggingu nr. 38/2001 frá 28. desember 2022 til 12. janúar 2023 og skv. 9. gr., 1. mgr. 6. gr. sömu laga að liðnum mánuði frá 12. janúar 2023 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.“

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 18. apríl 2023, var ákærði dæmdur í 5 mánaða fangelsi, skilorðsbundið til tveggja ára, með dómi Héraðsdóms Reykjavíkur [...] 2014 meðal annars fyrir akstur undir áhrifum ávana- og fíkniefna og akstur sviptur ökurétti. Þá var hann dæmdur í 8 mánaða fangelsi með dómi Héraðsdóms Reykjavíkur [...] 2015 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti. Með dóminum var skilorðsdómurinn frá 2014 dæmdur upp og ákærða gerð refsing í einu lagi. Ákærði var síðan dæmdur í 12 mánaða fangelsi með dómi Héraðsdóms Reykjavíkur [...]2015 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti. Þá var hann sakfelldur fyrir akstur sviptur ökurétti með dómi Héraðsdóms Suðurlands [...] 2016 enum var að ræða hegningarauka við fyrri dóm og var ákærða ekki gerð sérstök refsing. Næst var ákærði dæmdur í 8 mánaða fangelsi með dómi Héraðsdóms Reykjavíkur frá [...] 2016 meðal annars fyrir þjófnað og akstur sviptur ökurétti en dómurinn var hegningarauki við dóminn frá [...] 2016. Ákærði var síðan dæmdur í 12 mánaða fangelsi með dómi Héraðsdóms Reykjavíkur [...] 2018 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti. Þá var hann dæmdur í 4 mánaða fangelsi með dómi Héraðsdóms Reykjaness [...] 2020 fyrir hraðakstur og akstur sviptur ökurétti. Loks var ákærði dæmdur í 4 mánaða fangelsi með dómi Héraðsdóms Reykjavíkur [...] 2020 meðal annars fyrir akstur sviptur ökurétti en dómurinn var hegningarauki við dóminn frá [...] sama ár.

Að öðru leyti kemur sakaferill ákærða ekki til skoðunar við ákvörðun refsingar nú.

Ákærða var veitt reynslulausn [...] 2021 í tvö ár á 310 daga eftirstöðvum refsingar. Með úrskurði Héraðsdóms Reykjavíkur [...] 2023 í máli nr. [...]/2023 var ákærða gert að afplána eftirstöðvar refsingarinnar.

Við ákvörðun refsingar nú er við það miðað að ákærði hafi nú í fimmta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í sjöund asinn gerst sekur um akstur sviptur ökurétti.

Ákærði hefur játað brot sín greiðlega hér fyrir dómi og verður það virt honum til málsbóta sbr. 8. tl. 1. mgr. 70. gr. almennra hegningarlaga nr. 19/1940. Aftur á móti verður það metið til refsiþyngingar að ákærði hefur ítrekað áður verið sakfelldur fyrir auðgunarbrot, sbr. 255. gr. almennra hegningarlaga nr. 19/ 1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 22 mánaða fangelsi.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 8 stykki af Fentanyl ratiopharm, 1,16 gaf amfetamíni og tveir hnífar sem lögregla lagði hald á við rannsókn málsins.

Af hálfu [...]. er krafist skaðabóta vegna ákæruliðar IIí ákæru dagsettri 25. apríl 2023 að fjárhæð 790.760 krónur auk vaxta, dráttarvaxta og málskostnaðar. Um ranga tilvísun til ákæruliðar er að ræða í ákæru þar sem gögn málsins bera með sér að umsé að ræða ákærulið IV. en það kemur ekki að sök þar sem ekki verður talið að vörn ákærða hafi verið áfátt vegna þessa enda samþykkti hann framkomna bótakröfu oger hún í samræmi við framlögð gögn. Á kærði verður því dæmdur til að greiða bótakrefjanda ofangreinda fjárhæð. Um vexti og dráttarvexti af kröfunni fer svo sem í dómsorði greinir en bótakrafan var birt ákærða í þinghaldi 1 0. maí sl. og reiknast dráttarvextir frá því tímamarki er mánuður er liðinn frá þeim degi. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða svo sem krafist er.

Ákærði greiði málsvarnarþóknun skipaðs verjanda síns á rannsóknarstigi og fyrir dómi S-kk-ef S-kk-ef lögmanns, sem þykir hæfilega ákveðin með hliðsjón af eðli og umfangi málsins 2 25.990 krónur að meðtöldum virðisaukaskatti. Ákærði greiði 621.862 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Á-kk-nf Þ-kk-nf N. A-kk-nf, sæti fangelsi í 22 mánuði.

Á réttuð er ævilöng svipting ökuréttar ákærða.

Gerð eru upptæk til ríkissjóðs 8 stykki af Fentanyl ratiopharm, 1,16 gaf amfetamíni og tveir hnífar.

Ákærði greiði [...]., 790.760 krónur ásamt vöxtum samkvæmt 8. gr. laga um vexti og verðtryggingu nr. 38/2001, frá 28. desember 2022 til 10. júní 2023 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 2 25.990 krónur að meðtöldum virðisaukaskatti, og 621.862 krónur í annan sakarkostnað.

H-kvk-nf S-kvk-nf B-kvk-nf